

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES ĀRKĀRTAS SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.18** | 2024. gada 21. novembrī |
|  |  |  |

**2.**

**Par dalību projektu konkursa “2.1.3.1. Pašvaldību pielāgošanās klimata pārmaiņām,**

**1. kārta” ietvaros un projekta “Ilgtspējīgi risinājumi (lietus ūdens novade no futbola laukuma) Meža prospektā 14, Ogrē” finansējumu**

Saskaņā ar Ministru kabineta 2024. gada 7. maija noteikumiem Nr. 284 “Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām"  2.1.3.1. pasākuma "Pašvaldību pielāgošanās klimata pārmaiņām" pirmās projektu iesniegumu atlases kārtas īstenošanas noteikumi” Centrālā finanšu un līgumu aģentūra ir izsludinājusi projektu konkursu.

Konstatēts, ka Ogres novada Sporta centra futbola laukumā Meža prospektā 14, Ogrē, kuru darba dienās izmanto arī Ogres Centra pamatskola sporta nodarbībām, nenotek lietus ūdens un ir nepieciešami ilgtspējīgi risinājumi tā novadei no laukuma. Projekta rezultātā Ogres novada pašvaldība veicinātu pielāgošanos klimata pārmaiņām.

Ogres novada pašvaldība ir iecerējusi šādas aktivitātes:

1. izbūvēt drenāžu un lietus ūdens kanalizāciju, t.sk., piemērojot inovatīvus risinājumus;
2. pārbūvēt futbola laukumu;
3. veikt labiekārtojuma darbus, t.sk., izbūvēt bioievalku;
4. nodrošināt vides pieejamību;
5. veikt ieguldījumus civilās aizsardzības pasākumos u.c.

Projekta mērķis ir uzlabot Ogres novada sporta centra futbola laukuma ar mākslīgo segumu lietus ūdens savākšanas un novadīšanas spējas izveidojot lietus ūdens savākšanas sistēmu. Jaunā lietus ūdens savākšanas un novadīšanas sistēma nodrošinātu atbilstošu lietus ūdens savākšanas kapacitāti un kvalitāti, kas, savukārt, uzlabotu futbola laukuma lietošanas kvalitāti un nodrošinātu objektu pret klimata pārmaiņām. Projektā tiks izskatīti vairāki risinājumi kā tajā iekļaut potenciālo noteču infiltrācijas zonu un lietus ūdens akumulēšanas vietu atjaunošanu vai jaunu ierīkošanu (tai skaitā ieklājot ūdensnecaurlaidīgus slāņus, veidojot "lietusdārzus", bioievalkas, biojoslas u.tml.), lai nodrošinātu sistēmas kapacitāti pēc spēcīgām lietusgāzēm.

Projekta īstenošanas laiks ne ilgāk kā līdz 2025. gada 31. decembrim.

Projekta kopējās izmaksas ir 600 000,00 EUR(seši simti tūkstoši *euro*).

Ievērojot iepriekš minēto un noklausoties Ogres novada pašvaldības centrālās administrācijas Attīstības un plānošanas nodaļas vadītājas Aijas Romanovskas ziņojumu par nepieciešamību piešķirt finansējumu projektam, kā arī pamatojoties uz Pašvaldību likuma 4. panta pirmās daļas 2., 4. un 7. punktu, 10. panta pirmās daļas 17. punktu, likuma “Par pašvaldību budžetiem” 22. pantu un ar Ministru kabineta 2024. gada 7. maija noteikumiem Nr. 284 “Eiropas Savienības kohēzijas politikas programmas 2021.–2027. gadam 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām"  2.1.3.1. pasākuma "Pašvaldību pielāgošanās klimata pārmaiņām" pirmās projektu iesniegumu atlases kārtas īstenošanas noteikumi”,

**balsojot: ar 21 balsi "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Egils Helmanis, Gints Sīviņš, Ilmārs Zemnieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

# Apstiprināt Ogres novada pašvaldības dalību 2.1.3. specifiskā atbalsta mērķa "Veicināt pielāgošanos klimata pārmaiņām, risku novēršanu un noturību pret katastrofām"  2.1.3.1. pasākuma "Pašvaldību pielāgošanās klimata pārmaiņām" pirmajā projektu iesniegumu atlases kārtā ar projektu “Ilgtspējīgi risinājumi (lietus ūdens novade no futbola laukuma) Meža prospektā 14, Ogrē” (turpmāk – projekts) un projekta apstiprināšanas gadījumā uzņemties saistības projekta ietvaros.

# Projekta apstiprināšanas gadījumā Ogres novada pašvaldība nodrošina finansējumu projekta īstenošanai 600 000,00 EUR (seši simti tūkstoši *euro*), kas sastāv no:

* 1. Eiropas Reģionālā attīstības fonda finansējuma **510 000,00 EUR** (pieci simti desmit tūkstoši *euro*) apmērā;
  2. Ogres novada pašvaldības līdzfinansējuma **90 000,00 EUR** (deviņdesmit tūkstoši *euro*) apmērā.

1. Projekta apstiprināšanas gadījumā Ogres novada pašvaldībai, nepieciešamības gadījumā, nodrošināt nepieciešamo priekšfinansējumu un līdzfinansējumu **ņemot** aizņēmumu Valsts kasē **600 000 EUR** (seši simti tūkstoši *euro*) ar izņemšanu vidējā termiņā 2025.-2026. gadā no Valsts kases **uz desmit gadiem** par Valsts kases noteikto procentu likmi ar kredīta pamatsummas atlikto maksājumu uz diviem gadiem.
2. **Noteikt,** ka kredītu atmaksa tiek garantēta no Ogres novada pašvaldības pamatbudžeta līdzekļiem.
3. **Uzdot** Ogres novada pašvaldībasBudžeta nodaļai sagatavot un iesniegt nepieciešamos dokumentus Finanšu ministrijas Pašvaldību aizņēmumu un galvojumu kontroles un pārraudzības padomei akcepta saņemšanai.
4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)